
Cod fiscal : 4480238
Sediul : strada Dealului, nr. 327, localitatea Marpod, judetul Sibiu
Cod postal : 557135
Telefon/Fax : 0269/583298 ; 0269/584111
E-mail: clmarpod@yahoo.com
Nr. 2871/23.09.2026

ANUNȚ CONCURS

În temeiul prevederilor art. 18 din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, Primăria Comunei Marpod, județul Sibiu, publică prezentul anunț privind organizarea concursului în vederea ocupării unui post vacant de ASISTENT SOCIAL, personal contractual de execuție, în cadrul echipei comunitare integrate pentru implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate", cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027.
A. Informații generale privind postul:
a) Numărul de posturi: 1 post vacant;
b) Denumirea postului: Asistent social (studii superioare în asistență socială);
c) Cod COR: 263501 asistent social;
d) Nivelul postului: de execuție;
e) Structura: membru în Echipa Comunitară Integrată (ECI);
f) Durata muncii: 8 ore/zi, 40 ore/săptămână, pe perioadă determinată de (pe perioada de implementare a proiectului);
g) Scopul principal al postului: asistă persoanele aflate în nevoie și comunitatea, implicându-se în identificarea, înțelegerea, evaluarea corectă și soluționarea problemelor, în cadrul echipei comunitare integrate, pentru reducerea suprapunerilor, armonizarea resurselor și crearea unui proces sustenabil de ieșire din starea de sărăcie și integrare socială și economică; asigură managementul de caz în cadrul serviciilor comunitare integrate pentru combaterea sărăciei.
B. Documente solicitate candidaților pentru întocmirea dosarului de concurs:
(1) Pentru înscrierea la concurs candidații vor prezenta un dosar de concurs care va conține următoarele documente:
a) formularul de înscriere la concurs care conține și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii, după caz (semnată de candidat);
c) copia certificatului de căsătorie sau a altui document prin care s-a realizat schimbarea de nume, după caz,
d) copiile documentelor care atestă nivelul studiilor și ale altor acte care atestă efectuarea unor specializări; 
e) copiile documentelor care atestă îndeplinirea condițiilor specifice ale postului solicitate de autoritatea sau instituția publică, copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) Curriculum Vitae, model comun european;
g) cazier judiciar sau o declarație pe propria răspundere că nu are antecedente penale (candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data primei probe a concursului);
h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. 
i) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane.
Potrivit Codului muncii, respectiv art. 29 alin. (4), ne rezervăm dreptul de a cere informaţii în legătură cu persoana care solicită angajarea de la foştii săi angajatori.
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3 din H.G. 1336/2022.
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(4) Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul" de către secretarul comisiei de concurs.
(5) Documentul prevăzut la alin. (1) lit. g) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. g), anterior datei de susţinere a probei scrise şi/sau probei practice.
Notă: Dosarele de concurs se depun la sediul primăriei, situat în com. Marpod, str. Dealului, nr. 327, jud. Sibiu, contact: tel. 0269/583289, mail. clmarpod@yahoo.com, la Registratura Primăriei Comunei Marpod sau pot fi transmise de candidați prin Poşta Română, serviciul de curierat rapid sau poșta electronică, la adresa de e-mail clmarpod@yahoo.com, în termen de 10 zile lucrătoare de la afişarea anunţului, din 24.09.2026 până la 08.10.2026, ora 15:00, sub sancțiunea respingerii candidatului.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format pdf cu volum maxim de 1 MB, documentele fiind acceptate doar în formă lizibilă.
Prin raportare la nevoile individuale, candidatul cu dizabilităţi poate înainta comisiei de concurs, în termenul final de depunere a dosarelor prevăzut în calendarul concursului, propunerea sa privind instrumentele necesare pentru asigurarea accesibilităţii probelor de concurs.
Probele stabilite pentru concurs:
- Selecţia dosarelor de înscriere, în cadrul căreia comisia de concurs are obligaţia de a selecta dosarele de concurs pe baza îndeplinirii condiţiilor de participare la concurs. Selecția dosarelor de concurs se realizează în maximum două zile lucrătoare de la expirarea datei limită de depunere a dosarelor, cu mențiunea „ADMIS" sau „RESPINS".
Doar candidații declarați „ADMIS", se pot prezenta la proba următoare.
- Proba scrisă,
- Interviul, în cadrul căruia se testează abilităţile, aptitudinile şi motivaţia candidaţilor.
Afișarea rezultatelor se realizează folosindu-se codul numeric pentru identificare atribuit fiecărui candidat.
C. Condiţii generale de participare la concurs:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în Romania;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile din cadrul sistemului de învățământ, sănătate sau protecție socială, precum și orice domeniu care presupune contactul direct cu copii, persoane în vârstă , persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane.
D. Condiţii specifice de participare la concurs:
· Experiență specifică in domeniul postului: nu este necesară
· Locul de desfășurare a activității: comunitățile locale selectate din județ;
· Studii de specialitate: studii superioare absolvite cu diplomă de licență, cu specializarea în asistență socială;
· Cunoştinţe de operare/programare pe calculator (necesitate şi nivel): MS Office, Excel, Word, Power Point - utilizator independent;
· Abilităţi, calităţi şi aptitudini necesare:
· competențe de comunicare scrisă şi verbală, de relaționare;
· abilități de lucru individual și în echipă;
· moralitate, corectitudine, deschidere și flexibilitate în relațiile interumane;
· perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute; atenție la detalii;
· atitudine pozitivă, motivatoare;
· abilități de analiză și sinteză;
· competențe TIC în asistență socială.
· Limbi străine solicitate: limba engleză - (înțelegere, vorbire, scriere); 
· Aviz de exercitare a profesiei de asistent social, eliberat de Colegiul Național al Asistenților Sociali din România (CNASR), valabil la data numirii/angajării, SAU angajament scris pe propria răspundere al candidatului privind prezentarea acestui document în termen de maximum 90 de zile de la data intrării în vigoare a contractului individual de muncă, sub sancțiunea încetării de drept a contractului.
E. Condiții specifice:
(1) a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b) persoana să cunoască limba română, scris şi vorbit;
c) persoana să aibă capacitate deplină de exerciţiu;
d) persoana să îndeplinească condiţiile de studii necesare ocupării postului;
e) persoana să îndeplinească condiţiile de vechime, respectiv de experienţă necesare ocupării postului, după caz;
f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;
g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) contractul să nu conţină clauze de confidenţialitate sau, după caz, clauze de neconcurenţă.
(2) Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.
F. Bibliografie şi tematică:
1) Legea nr. 292/2011 a asistenței sociale, cu modificările și completările ulterioare, cu tematica: text integral;
2) Legea nr. 272/2004 privind protecția și promovarea drepturilor copilului, republicată, cu modificările și completările ulterioare, cu tematica: text integral;
3) Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, cu tematica: text integral;
4) Legea nr. 197/2012 privind asigurarea calității în domeniul serviciilor sociale, cu modificările și completările ulterioare, cu tematica: text integral;
5) Legea nr. 466/2004 privind Statutul asistentului social, cu modificările și completările ulterioare, cu tematica: text integral;
6) Hotărârea de Guvern nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare (Anexa C), cu tematica: text integral;
7) Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale (Anexa 7), cu tematica: text integral;
8) Ordinul nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei, modificat prin Ordinul nr. 2.555/2023/25.017/2.485/4.490/2024, cu tematica: text integral;
9) Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare, cu tematica: text integral;
10) Ordonanța de Urgență a Guvernului nr. 57/2019 privind Codul administrativ, cu modificările și completările ulterioare (Secțiunea a 4-a, Titlul III - Personalul contractual din autoritățile și instituțiile publice, Cap. I - Prevederi generale aplicabile personalului contractual din autoritățile și instituțiile publice; Cap. III - Drepturi și obligații ale personalului contractual din administrația publică, precum și răspunderea acestuia).
*Candidaţii vor avea în vedere la studierea actelor normative din bibliografia și tematica stabilită în vederea susţinerii concursului inclusiv republicările, modificările şi completările acestora.

G. Calendarul de desfășurare a concursului:
	Nr. crt.
	Activități
	Data
	Ora

	1
	Data postării/publicării anunțului
	24.09.2026
	

	2
	Data limită de depunere a dosarelor
	08.10.2026
	15:00

	3
	Selecția dosarelor 
	09.10.2026
	10:00

	4
	Afișarea selecției dosarelor
	09.10.2026
	12:00

	5
	Termen limită pentru depunerea contestațiilor privind selecția dosarelor
	12.10.2026
	12:00

	6
	Afișarea rezultatelor la contestații 
	13.10.2026
	11:00

	7
	Proba scrisă 
	16.10.2026
	09:00

	8
	Afișarea rezultatelor la proba scrisa
	16.10.2026
	13:00

	9
	Termen limită pentru contestații la proba scrisă
	19.10.2026
	13:00

	10
	Afișarea rezultatelor la soluționarea contestațiilor la proba scrisă 
	20.10.2026
	12:00

	11
	Interviul
	22.10.2026
	10:00

	12
	Afișarea rezultatelor la proba de interviu
	22.10.2026
	13:00

	13
	Termen limită contestații la proba interviu
	23.10.2026
	13:00

	14
	Afișarea rezultatelor la soluționarea contestațiilor la proba de interviu
	26.10.2026
	13:00

	15
	Afișarea rezultatelor final al concursului
	26.10.2026
	14:00



H. Principalele atribuții stabilite în fișa postului:
· realizează diagnoza socială la nivelul persoanei, grupului și comunității și elaborează programul de acțiuni comunitare privind combaterea sărăciei și excluziunii sociale;
· realizează evaluarea riscurilor de excluziune socială, în primul rând a celor care necesită intervenție de urgență;
· realizează evaluarea inițială și elaborează planul inițial de intervenție;
· colaborează cu ceilalți membri ai echipei comunitare integrate pentru evaluarea nevoilor specifice și pentru coordonarea suportului oferit de fiecare în parte;
· planifică și monitorizează implementarea activităților din diferite arii de intervenție, precum și armonizarea acestor intervenții și impactul sau schimbările care apar în urma intervențiilor;
· solicită/participă la realizarea evaluării complexe;
· revizuiește planul inițial de intervenție, în urma rezultatelor evaluării complexe;
· elaborează, în colaborare cu membrii echipei comunitare integrate, planurile individualizate de servicii comunitare integrate;
· implementează/participă la implementarea planurilor individualizate, monitorizează implementarea acestora și le revizuiește, în calitate de responsabil de caz;
· comunică rezultatele implementării planului către toți specialiștii din domeniul furnizării serviciilor comunitare integrate, publice și private, din ariile de suport menționate în planul de intervenție;
· pregătește și susține persoanele care trăiesc în sărăcie pentru a contacta serviciile de ocupare și a identifica și accesa resursele necesare pentru transport și participă la activitățile organizate de serviciile de informare și consiliere profesională din cadrul agențiilor județene de ocupare a forței de muncă;
· aduce la cunoștința persoanelor apte de muncă, care au solicitat acordarea venitului minim de inserție, data și ora/intervalul orar al programării stabilite de agenția teritorială pentru ocuparea forței de muncă, cu respectarea prevederilor Normelor metodologice de aplicare a Legii nr. 196/2016 privind venitul minim de incluziune, aprobate prin H.G. nr. 1.154/2022, cu modificările și completările ulterioare;
· corelează resursele și suportul necesar legat de planificarea activităților de familie și viața profesională, resursele materiale, suportul din partea rețelelor comunitare, dezvoltarea competențelor sociale și relaționarea cu grupurile de suport, în vederea îmbunătățirii condițiilor de locuit, eliberării documentelor de identitate, accesului la mijloace de transport etc.;
· inițiază, în colaborare cu membrii echipei comunitare integrate, programul de acțiuni comunitare pentru combaterea sărăciei și excluziunii sociale;
· realizează alte tipuri de intervenții în relație cu aria asistenței sociale sau care țin de responsabilitățile asistentului social, pentru eliminarea cauzelor care generează și mențin starea de sărăcie și excluziune socială;
· după caz, asigură coordonarea personalului cu studii medii din domeniul asistenței sociale (tehnician în asistență socială, lucrător social etc.);
· participă la activități de informare și comunicare organizate în cadrul proiectului și la cursuri de instruire pentru dezvoltarea competențelor necesare furnizării serviciilor comunitare integrate;
· participă la întâlniri periodice (lunare/trimestriale) de instruire și supervizare a membrilor echipei comunitare;
· participă la întâlnirile săptămânale ale echipei comunitare integrate pentru analiza cazurilor aflate în asistență, a resurselor necesare, a eficienței instrumentelor și abordării procedurilor de lucru;
· participă la elaborarea raportului săptămânal pentru fiecare întâlnire a echipei comunitare integrate privind managementul de caz și problemele întâlnite pe parcursul implementării;
· testează, pilotează și participă la revizuirea metodologiilor și instrumentelor de furnizare integrată a serviciilor comunitare;
· asigură aplicarea mecanismului operațional de colaborare interinstituțională și de coordonare a serviciilor comunitare integrate;
· întocmește raportul lunar de activitate, conform prevederilor stabilite în contractul de subvenționare, pe perioada implementării proiectului;
· participă la schimburi de experiență și întâlniri locale și regionale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor și cu coordonatorii unităților județene de suport și supervizare (DGASPC, DSP, CJRAE) etc.;
· facilitează diseminarea informațiilor cu privire la proiect și a instrumentelor elaborate în cadrul proiectului la nivelul DGASPC/AJPIS/CJRAE/DSP și a rezultatelor aplicării acestora;
· comunică cu reprezentanții autorităților administrației publice locale pentru a asigura sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local;
· pregătește și depune dosarul pentru acreditarea SPAS, după caz;
· pregătește și depune dosarul pentru licențierea Serviciului de Asistență Comunitară (SAC);
· inițiază și elaborează propuneri de protocoale de colaborare pentru combaterea sărăciei și excluziunii sociale;
· elaborează proiectul de program de acțiuni comunitare pentru combaterea sărăciei și excluziunii sociale;
· identifică și accesează bănci de resurse pentru nevoile materiale ale unei familii (îmbrăcăminte, încălțăminte, rechizite etc.) sau bănci de alimente;
· îndrumă persoanele vulnerabile participante la proiect cu privire la completarea formularului de grup țintă;
· strange FGT de la persoanele vulnerabile și le transmite membrilor UJSS;
· elaborează documente resursă/ de suport și le publică pe site-ul SPAS/etc. și/sau al DGASPC pentru comunitate, în vederea combaterii sărăciei și excluziunii sociale.
Alte atribuții (specifice managementului de caz):
· elaborează planul inițial de intervenție pe baza evaluării inițiale exhaustive a nevoilor (locuire, ocupare, educație, sănătate etc.) și a riscurilor de excluziune socială pentru persoanele vulnerabile;
· coordonează și integrează toate activitățile destinate grupurilor vulnerabile, de organizare și gestionare a măsurilor de asistență socială specifice, realizate de asistenții sociali, tehnicienii în asistență socială și/sau diferiți specialiști, în acord cu obiectivele stabilite în planurile de intervenție;
· contactează și colaborează cu asistentul medical comunitar/mediatorul sanitar, consilierul/mediatorul școlar, precum și cu alți specialiști din domeniul serviciilor publice și private, pentru evaluarea nevoilor în domeniile: ocupare, sănătate, educație, locuire, eliberarea documentelor de identitate;
· stabilește strategia de intervenție în echipa comunitară integrată și pregătirea planului de intervenție pentru prioritățile selectate;
· revizuiește planul de intervenție;
· evaluează impactul intervenției și stabilește următoarele priorități asupra cărora să se intervină;
· contactează serviciile și instituțiile cu responsabilități în furnizarea serviciilor publice specializate;
· evaluează impactul intervenției și stabilește următoarele priorități asupra cărora să se intervină, pentru eliminarea totală a cauzelor care mențin starea de sărăcie și asigurarea sustenabilității intervențiilor.

Anunțul va fi afișat la avizierul instituției, postat pe site-ul Primăriei comunei Marpod primariamarpod.ro, si va fi transmis spre publicare către portalul: posturi.gov.ro.
Pentru informații suplimentare:
Persoana de contact: Stoica Anca-Mihaela, secretarul general al comunei Marpod, tel.: 0269583289, e-mail: clmarpod@yahoo.com.
PRIMAR,
Sebastian-Ioan DOTCOȘ

